ΓΡΑΠΤΗ ΕΡΩΤΗΣΗ E-1290/02

υποβολή: Laura Gonzlez lvarez (GUE/NGL) προς την Επιτροπή

(7 Μαΐου 2002)

Θέμα: Απειλές κατά της απασχόλησης στην επιχείρηση El rbol (Asturias — Ισπανία)

Ο ολλανδικός όμιλος διανομής Laurus, στον οποίο συμμετέχει σε ποσοστό 37 % ο γαλλικός όμιλος Casino, ανακοίνωσε την πώληση διαφόρων καταστημάτων της στην Ολλανδία, το Βέλγιο και την Ισπανία, που θα μπορούσε να προκαλέσει μεγάλη απώλεια θέσεων απασχόλησης.

Στην περιοχή Asturias, η επιχείρηση El rbol, που αποτελεί μέρος του ομίλου, συνιστά την τρίτη επιχείρηση του τομέα με 2 300 εργαζομένους (9 000 σε ολόκληρη την Ισπανία). Η απώλεια θέσεων απασχόλησης, εάν επιβεβαιωθεί, θα αποτελέσει νέο και σκληρό πλήγμα για μια περιοχή του στόχου 1, όπως η περιοχή Asturias, της οποίας ο εργατικός πληθυσμός έχει ήδη πληγεί από διαδοχικές απώλειες θέσεων απασχόλησης σε τομείς όπως τα ορυχεία, η σιδηρουργία, η ναυπηγία, κλπ.

Σήμερα, οι εργαζόμενοι της επιχείρησης El rbol αντιμετωπίζουν κατάσταση απόλυτης αβεβαιότητας και παραπληροφόρησης.

Έχει η Επιτροπή πληροφορίες για την εργασιακή κατάσταση στην εν λόγω επιχείρηση·

Ποιά μέτρα προτίθεται να λάβει η Επιτροπή για να εξασφαλίσει την τήρηση της σχετικής ισχύουσας κοινοτικής νομοθεσίας, και ιδίως της Οδηγίας 94/45/CE(1), που θεσπίζει γενικούς κανόνες για να εξασφαλίσει την πληροφόρηση και διαβούλευση των εργαζομένων σε μεγάλες πολυεθνικές επιχειρήσεις και ομίλους επιχειρήσεων·

(1) ΕΕ L 254 της 30.9.1994, σελ. 64.

Απάντηση της κ. Διαμαντοπούλου εξ ονόματος της Επιτροπής

(26 Ιουνίου 2002)

Όπως θα γνωρίζει η κ. βουλευτής, σε περιστάσεις όπως εκείνες που περιγράφει, δύο κοινοτικά νομοθετικά όργανα μπορεί να συμβάλουν στο να εξασφαλιστούν η ενημέρωση και η διαβούλευση με τους εργαζομένους σχετικά με τις εξελίξεις.

Πρώτον, η οδηγία του Συμβουλίου 2001/23/ΕΚ(1) (η οποία κωδικοποιεί δύο παλαιότερες οδηγίες για το ζήτημα αυτό) προβλέπει ότι όπου προτείνεται η μεταβίβαση επιχείρησης, εγκατάστασης ή τμημάτων εγκαταστάσεων ή επιχειρήσεων, τόσο ο εκχωρών όσο και ο εκδοχέας οφείλουν να ενημερώνουν τους αντιπροσώπους των εργαζομένων σε αυτούς, οι οποίοι θίγονται από τη μεταβίβαση, σχετικά με την ημερομηνία της μεταβίβασης, τους λόγους αυτής, τις συνέπειές της για τους εργαζομένους και οποιαδήποτε μέτρα προβλέπονται σε σχέση με αυτούς. Ο εκχωρών οφείλει να παρέχει τις πληροφορίες εγκαίρως, πριν πραγματοποιηθεί η μεταβίβαση, ενώ ο εκδοχέας οφείλει να τις παρέχει πριν θιγούν απευθείας οι εργαζόμενοι σε αυτόν από τη μεταβίβαση.

Όταν είτε ο εκχωρών είτε ο εκδοχέας προβλέπει τη λήψη μέτρων που αφορούν τους εργαζόμενους σε αυτούς, τότε οφείλουν να ζητούν τη γνώμη των αντιπροσώπων των εργαζομένων εγκαίρως σχετικά με τα μέτρα αυτά προκειμένου να καταλήξουν σε συμφωνία.

Δεύτερον, σύμφωνα με την οδηγία του Συμβουλίου 98/59/ΕΚ(2) (η οποία επίσης κωδικοποιεί δύο παλαιότερες οδηγίες για το ζήτημα αυτό), εργοδότης που προτίθεται να προβεί σε ομαδικές απολύσειςποχρεούται να ξεκινήσει διαπραγματεύσεις με τους αντιπροσώπους των εργαζομένων εγκαίρως. Τέτοιες διαβουλεύσεις οφείλουν να περιλαμβάνουν τρόπους για να αποφευχθούν απολύσεις ή να μειωθεί ο αριθμός των εργαζομένων που θίγονται και να μετριαστούν οι επιπτώσεις.

Όσον αφορά την οδηγία του Συμβουλίου 94/45(3) σχετικά με τις ευρωπαϊκές επιτροπές επιχειρήσεων, στην οποία αναφέρθηκε η κ. βουλευτής, από ό,τι γνωρίζει η Επιτροπή, δεν έχει δημιουργηθεί ευρωπαϊκή επιτροπή επιχείρησης στον όμιλο στον οποίο αναφέρθηκε η κ. βουλευτής. Η οδηγία προβλέπει

ότι η κεντρική διεύθυνση μίας επιχείρησης ή ενός ομίλου επιχειρήσεων κοινοτικής κλίμακας ξεκινά διαπραγματεύσεις για την σύσταση ευρωπαϊκής επιτροπής επιχείρησης εφόσον της το ζητήσουν τουλάχιστον 100 εργαζόμενοι ή οι αντιπροσωποί τους σε δύο τουλάχιστον κράτη μέλη.

Οποιαδήποτε θεωρούμενη παραβίαση της εθνικής νομοθεσίας για την εφαρμογής μίας από τις προαναφερθείσες οδηγίες ελέγχεται σε πρώτο βαθμό από τις αρμόδιες αρχές του οικείου κράτους μέλους.

(1) Οδηγία του Συμβουλίου 2001/23/ΕΚ της 12ης Μαρτίου 2001 περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων, ΕΕ L 82 της 22.3.2001.

(2) Οδηγία του Συμβουλίου 98/59/ΕΚ της 20ης Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις, ΕΕ L 225 της 12.8.1998.

(3) Οδηγία του Συμβουλίου 94/45/ΕΚ της 22ης Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους.